เมืองไทยฯคึกปั๊มเบี้ยใหม่เพิ่ม30%
เมืองไทยฯ ปรับเป้าใหม่เป็น 7,000 ล้านบาท ลุยตลาดประกันภัยสินค้าตามเกณฑ์ สคบ. รองรับการเปิดประชาคมอาเซียน
29 ส.ค. 2555

เมืองไทยฯ ปรับเป้าใหม่เป็น 7,000 ล้านบาท ลุยตลาดประกันภัยสินค้าตามเกณฑ์ สคบ. รองรับการเปิดประชาคมอาเซียน
นางนวลพรรณ ล่ำซำ กรรมการผู้จัดการ บริษัท เมืองไทยประกันภัย เปิดเผยว่า ปีนี้บริษัทได้ปรับเป้าหมายยอดขายใหม่เป็น 7,000 ล้านบาท เพิ่มขึ้น 30% จากช่วงต้นปีที่ตั้งเป้าหมายไว้ที่ 6,400 ล้านบาท เนื่องจากมีลูกค้าสนใจซื้อประกันภัยเข้ามาจำนวนมาก และเบี้ยประกันภัยรถยนต์เติบโตเพิ่มขึ้นจากยอดขายรถใหม่ ทำให้ 6 เดือนแรกธุรกิจเติบโตถึง 35% หรือเป็นเบี้ยรับรวม 3,600 ล้านบาท และอาจมีโอกาสที่เบี้ยรับรวมจะสูงกว่า 7,000 ล้านบาท หากไม่มีเหตุการณ์ที่ร้ายแรงเกิดขึ้น
สำหรับสินไหมทดแทนน้ำท่วมที่ลูกค้าแจ้งเข้ามาประมาณ 8,000 ล้านบาท ซึ่งในจำนวนนี้บริษัทต้องรับผิดชอบเองจำนวน 1,500 ล้านบาท โดยมีการจ่ายชดเชยไปแล้ว 7080% คาดว่าไตรมาส 3 งบการเงินของบริษัทน่าจะดีขึ้นเมื่อเทียบกับงวด 6 เดือนแรกที่โชว์ผลขาดทุนเป็นครั้งแรกของบริษัท และปีนี้เมื่อรวมค่าใช้จ่ายสินไหมน้ำท่วมแล้วบริษัทจะยังไม่มีกำไร
อย่างไรก็ตาม จากการทำประมาณการ 35 ปีข้างหน้า ยังไม่มีแรงกดดันที่จะต้องทำการเพิ่มทุน สามารถที่จะขยายธุรกิจต่อไปได้และปี 2556 งบการเงินจะเริ่มดีขึ้น
ทั้งนี้ ล่าสุดบริษัทได้ลงนามบันทึกข้อตกลงกับสำนักงานคณะกรรมการคุ้มครองผู้บริโภค (สคบ.) ในการเข้ารับประกันภัยความรับผิดตามกฎหมายอันเกิดจากผลิตภัณฑ์ (Product Liability Insurance) เพื่อคุ้มครองผู้บริโภค หากได้รับบาดเจ็บทางด้านร่างกาย เสียชีวิต และจิตใจ รวมถึงความเสียหายต่อทรัพย์สิน ที่เกิดภายใต้เงื่อนไขกรมธรรม์ที่ระบุไว้ ซึ่งจะเริ่มในวันที่ 3 ก.ย.นี้ ภายใต้โครงการตราสัญลักษณ์คุ้มครองผู้บริโภคให้กับเจ้าของสินค้า ผู้ผลิตสินค้า ผู้จัดจำหน่ายสินค้า เพื่อช่วยดูแลคุ้มครองผู้บริโภค และยกระดับการดูแลเพื่อรองรับการเปิดประชาคมเศรษฐกิจอาเซียน (เออีซี) ซึ่งปัจจุบันบริษัทมีลูกค้าที่ทำประกันภัยความรับผิดตามกฎหมายอันเกิดจากผลิตภัณฑ์ประมาณ 40 บริษัท ส่วนใหญ่เป็นกลุ่มส่งออกสินค้าไปต่างประเทศ
&amp;&lt;2288;